Document ID: 32001R1012

Κανονισμός (ΕΚ) αριθ. 1012/2001 της Επιτροπής
της 23ης Μαΐου 2001
για θέσπιση ειδικών μέτρων κατά παρέκκλιση του κανονισμού (ΕΚ) αριθ. 1370/95, του κανονισμού (ΕΚ) αριθ. 800/1999 και του κανονισμού (ΕΚ) αριθ. 1291/2000 στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 8 παράγραφος 2, το άρθρο 13 παράγραφος 12 και το άρθρο 22,
Εκτιμώντας τα ακόλουθα:
(1) Λόγω κρουσμάτων αφθώδους πυρετού που εμφανίστηκαν σε πολλά κράτη μέλη της Ευρωπαϊκής Ένωσης, ελήφθησαν προστατευτικά μέτρα με βάση την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ(4), και ιδίως το άρθρο 10 και με βάση την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(5), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
(2) Ο κανονισμός (ΕΟΚ) αριθ. 565/80 του Συμβουλίου(6), όπως τροποποιήθηκε από τον κανονισμό (ΕΟΚ) αριθ. 2026/83(7), θεσπίζει γενικούς κανόνες σχετικά με την προπληρωμή των επιστροφών κατά την εξαγωγή για τα γεωργικά προϊόντα.
(3) Ο κανονισμός (ΕΚ) αριθ. 800/1999 της Επιτροπής(8), όπως τροποποιήθηκε τελευταία από τον κανονισμό (ΕΚ) αριθ. 90/2001(9), θεσπίζει κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα.
(4) Ο κανονισμός (ΕΚ) αριθ. 1291/2000 της Επιτροπής(10), θεσπίζει τους κοινούς τρόπους εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα.
(5) Ο κανονισμός (ΕΚ) αριθ. 1370/95 της Επιτροπής(11), όπως τροποποιήθηκε τελευταία από τον κανονισμό (ΕΚ) αριθ. 2898/2000(12), θεσπίζει τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του χοιρείου κρέατος.
(6) Μετά την εκδήλωση κρουσμάτων αφθώδους πυρετού, τα υγειονομικά μέτρα που έλαβαν οι αρχές ορισμένων τρίτων χωρών ως προς τις εξαγωγές χοιρείου κρέατος έχουν βλάψει σοβαρώς τα οικονομικά συμφέροντα των εξαγωγών. Η τοιουτοτρόπως διαμορφωθείσα κατάσταση έχει πλήξει τις δυνατότητες εξαγωγών υπό τους όρους που επιβάλλουν οι κανονισμοί (ΕΚ) αριθ. 1370/95, (ΕΚ) αριθ. 800/1999 και (ΕΚ) αριθ. 1291/2000.
(7) Πρέπει συνεπώς να περιοριστούν οι επιζήμιες επιπτώσεις εγκρίνοντας ειδικά μέτρα, ιδίως την ακύρωση των εκδοθέντων πιστοποιητικών εξαγωγής και την παράταση ορισμένων προθεσμιών που προβλέπονται στους κανονισμούς (ΕΚ) αριθ. 1370/95, (ΕΚ) αριθ. 800/1999 και (ΕΚ) αριθ. 1291/2000 σχετικά με ορισμένες εργασίες εξαγωγής που δεν μπόρεσαν να περατωθούν λόγω των περιστάσεων που προαναφέρθηκαν· ειδικότερα, πρέπει να μπορέσουν οι επιχειρηματίες που έχουν ήδη εκπληρώσει τις τελωνειακές διατυπώσεις εξαγωγής ή έχουν ήδη θέσει τα εμπορεύματά τους υπό τελωνειακό έλεγχο να επωφεληθούν του ιδίου αποτελέσματος με την παράταση της διάρκειας ισχύος των πιστοποιητικών παρατείνοντας την προθεσμία του χρόνου μεταφοράς που προβλέπεται από τον κανονισμό (ΕΚ) αριθ. 800/1999.
(8) Πρέπει να επωφεληθούν των παρεκκλίσεων μόνον όσοι εμπορευόμενοι μπορούν να αποδείξουν, ιδίως με βάση τα έγγραφα που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 4045/89 του Συμβουλίου(13), όπως τροποποιήθηκε τελευταία από τον κανονισμό (ΕΚ) αριθ. 3235/94(14), ότι δεν ήσαν σε θέση να διενεργήσουν τις εξαγωγές εντός των προβλεπόμενων προθεσμιών λόγω των ανωτέρω περιστάσεων.
(9) Λόγω των σημειούμενων εξελίξεων, επιβάλλεται η άμεση έναρξη ισχύος του παρόντος κανονισμού.
(10) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι διατάξεις του παρόντος κανονισμού εφαρμόζονται στα προϊόντα που αναφέρονται στο άρθρο 1 παράγραφος 1 του κανονισμού (ΕΚ) αριθ. 2759/75.
2. Ο παρών κανονισμός εφαρμόζεται μόνον εφόσον ο ενδιαφερόμενος εξαγωγέας προσκομίζει απόδειξη, που να γίνεται δεκτή από τις αρμόδιες αρχές, ότι δεν ήταν σε θέση να διενεργήσει τις εξαγωγές λόγω των μέτρων που ελήφθησαν σε συμμόρφωση με τη νομοθεσία της Κοινότητας ή λόγω των υγειονομικών μέτρων που έλαβαν οι αρχές τρίτων χωρών προορισμού μετά τη διαπίστωση κρουσμάτων αφθώδους πυρετού στην Κοινότητα.
Η εκτίμηση των αρμόδιων αρχών θα βασίζεται ιδιαίτερα στα εμπορικά έγγραφα που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 4045/89.
Άρθρο 2
1. Κατόπιν αιτήσεως του κατόχου, τα πιστοποιητικά εξαγωγής που εκδόθηκαν κατ' εφαρμογή του κανονισμού (ΕΚ) αριθ. 1370/95, για τα οποία είχε κατατεθεί αίτηση το αργότερο έως τις 30 Μαρτίου 2001, με εξαίρεση τα πιστοποιητικά η διάρκεια ισχύος των οποίων έληξε πριν από τις 20 Φεβρουαρίου 2001, ακυρώνονται και αποδεσμεύεται η σχειτκή εγγύηση.
2. Κατόπιν αιτήσεως του εξαγωγέα και σχετικά με προϊόντα για τα οποία το αργότερο στις 30 Μαρτίου 2001:
- έχουν διεκπεραιωθεί οι τελωνειακές εξαγωγικές διατυπώσεις ή τα προϊόντα έχουν υπαχθεί σε ένα από τα καθεστώτα τελωνειακού ελέγχου που προβλέπονται από τα άρθρα 4 και 5 του κανονισμού (ΕΟΚ) αριθ. 565/80, η προθεσμία των 60 ημερών για να εγκαταλείψουν το τελωνειακό έδαφος της Κοινότητας, η οποία αναφέρεται στο άρθρο 32 παράγραφος 1 στοιχείο β) σημείο i) του κανονισμού (ΕΚ) αριθ. 1291/2000, καθώς και στο άρθρο 7 παράγραφος 1 και στο άρθρο 34 παράγραφος 1 του κανονισμού (ΕΚ) αριθ. 800/1999, αυξάνεται σε 150 ημέρες,
- έχουν διεκπεραιωθεί μεν οι τελωνειακές εξαγωγικές διατυπώσεις, αλλά τα προϊόντα δεν έχουν ακόμη εγκαταλείψει το τελωνειακό έδαφος της Κοινότητας ή έχουν υπαχθεί σε ένα από τα καθεστώτα τελωνειακού ελέγχου που προβλέπονται από τα άρθρα 4 και 5 του κανονισμού (ΕΟΚ) αριθ. 565/80, ο εξαγωγέας αποδίδει την τυχόν προεισπραχθείσα επιστροφή και αποδεσμεύονται οι διάφορες συσταθείσες για τις εν λόγω εργασίες εγγυήσεις,
- έχουν διεκπεραιωθεί οι τελωνειακές διατυπώσεις και τα προϊόντα έχουν εγκαταλείψει το τελωνειακό έδαφος της Κοινότητας μπορούν να επανεισαχθούν και να τεθούν σε ελεύθερη κυκλοφορία στην Κοινότητα. Στην περίπτωση αυτή ο εξαγωγέας αποδίδει την τυχόν προεισπραχθείσα επιστροφή και αποδεσμεύονται οι διάφορες συσταθείσες για τις εν λόγω εργασίες εγγυήσεις,
- έχουν διεκπεραιωθεί οι τελωνειακές διατυπώσεις και τα προϊόντα έχουν εγκαταλείψει το τελωνειακό έδαφος της Κοινότητας μπορούν να επανεισαχθούν στην Κοινότητα, για να υπαχθούν σε καθεστώς αναστολής, σε ελεύθερη ζώνη, ελεύθερη ή τελωνειακή αποθήκευση επί 120 ημέρες το πολύ, πριν φθάσουν στον τελικό προορισμό τους, χωρίς να αμφισβητηθεί η καταβολή της επιστροφής για τον πραγματικό τελικό προορισμό ή η συσταθείσα σε σχέση με το πιστοποιητικό εγγύηση.
Άρθρο 3
1. Το άρθρο 18 παράγραφος 3 στοιχείο α), η κατά 20 % μείωση που αναφέρεται στη δεύτερη περίπτωση του άρθρου 18 παράγραφος 3 στοιχείο β) και οι κατά 10 % και 15 % αυξήσεις που αναφέρονται αντίστοιχα στο άρθρο 25 παράγραφος 1 και στο δεύτερο εδάφιο του άρθρου 35 παράγραφος 1 του κανονισμού (ΕΚ) αριθ. 800/1999 δεν εφαρμόζονται στις εξαγωγές που διενεργήθηκαν υπό την κάλυψη πιστοποιητικών για τα οποία υπεβλήθη αίτηση ώς τις 30 Μαρτίου 2001 το αργότερο.
2. Εφόσον απωλέσθη το δικαίωμα για την επιστροφή, δεν έχει εφαρμογή η ποινή που προβλέπεται στο άρθρο 51 παράγραφος 1 στοιχείο α) του κανονισμού (ΕΚ) αριθ. 800/1999.
Άρθρο 4
Για καθεμία από τις περιπτώσεις που αναφέρονται στο άρθρο 2, τα κράτη μέλη ανακοινώνουν κάθε Πέμπτη τις ποσότητες των αντίστοιχων προϊόντων για την προηγούμενη εβδομάδα, αναφέροντας την ημερομηνία έκδοσης των πιστοποιητικών και τη σχετική κατηγορία.
Άρθρο 5
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαΐου 2001.

Labels: 3
17